recursal/SuperWikiNEXT-32B huggingface dataset:
Roman Viktsjuk
**Roman Hryhorovytsj Viktjuk** (ukrainsk: Роман Григорович Віктюк, russisk: Роман Григорьевич Виктюк /Roman Grigorjevitsj Viktjuk, engelsk transkripsjon: *Roman Viktyuk*; født 28. oktober 1936 i Lwów i Polen - senere Lviv i Ukraina; død 17. november 2020 i Moskva i Russland) var en ukrainsk-russisk teaterregissør, skuespiller og manusforfatter.

Liv og virke
------------

I 1956 avsluttet Viktjuk sine studier ved Det statlige institutt for teaterkunst i Moskva - og der skulle han senere i livet bli professor og undervise selv. Blant hans lærere var Jurij Zavadskij og Anatolij Jefros.

Han virket i en rekke teatre i Sovjetunionen, i flere sovjetrepublikker; i fødebyen Lvov, Kalinin, Tallinn, Vilnius, Minsk, Kyiv og Moskva. Fra midten av 1970-årene begynte han selv å inscenere teaterstykker.

I 1991 grunnla han et privat teater i Moskva, oppkalt etter seg selv, og var både kunsterisk leder og direktør. Han var dessuten professor ved Det russiske akademi for teaterkunst i Moskva (GITIS).

Roman Viktjuk døde i Moskva den 17. november 2020, etter at han den 27. oktober var blitt innlagt på sykehus med en SARS-CoV-2-infeksjon, og ble gravlagt på Lytsjakiv-kirkegården i Lviv.

Hedersbevisninger
-----------------

* 2003 Fortjent kunstner - Russland
* 2006 Folkets kunstner - Ukraina
* 2009 Folkets kunstner - Russland

Referanser
----------

1. ↑   www.pravda.com.ua[Hentet fra Wikidata]
2. 1 2 3 4  Biografi på *kino-teatr.ru*; lest 20. mars 2017 (russisk).
3. ↑  Умер Роман Виктюк, Tass.ru, lest 17. november 2020.

Eksterne lenker
---------------

* (en) Roman Viktsjuk på Internet Movie Database Rediger på Wikidata

* (en) Roman Viktsjuk på AllMovie Rediger på Wikidata

* (en) Roman Viktsjuk hos The Movie Database Rediger på Wikidata
* Nettsiden til Roman-Viktsjuk-teateret (eng./rus.)
* Biografi på viktsjukteaterets sider (eng./rus.)

|  |  |
| --- | --- |
| Oppslagsverk/autoritetsdata | Gyldendals Teaterleksikon **·** VIAF **·** GND **·** LCCN **·** ISNI **·** BNF **·** BNF (data) **·** NKC
 |
Et **kontekstfritt språk** er språket generert av en kontekstfri grammatikk.

Innenfor programmeringsspråk har kontekstfrie språk ei rekke anvendelser. De fleste aritmetiske uttrykk er generert av kontekstfrie grammatikker. Innenfor kompilatorteknikk er teorien om kontekstfrie språk også viktig.

I Chomskyhierarkiet er kontekstfrie språk omtalt som de som genererer en type 2 grammatikk.

Eksempel
--------

Et eksempel er følgende språk {\displaystyle L=\{a^{n}b^{n}:n\geq 1\}}. Dette er generert av grammatikken {\displaystyle S\to aSb~|~ab}. Den er akseptert av følgende pushdownautomat {\displaystyle M=(\{q\_{0},q\_{1},q\_{f}\},\{a,b\},\{a,z\},\delta ,q\_{0},z,\{q\_{f}\})} hvor {\displaystyle \delta } er definert som følgende

{\displaystyle \delta (q\_{0},a,z)=(q\_{0},az)}

{\displaystyle \delta (q\_{0},a,a)=(q\_{0},aa)}

{\displaystyle \delta (q\_{0},b,a)=(q\_{1},\varepsilon )}

{\displaystyle \delta (q\_{1},b,a)=(q\_{1},\varepsilon )}

Egenskaper
----------

Kontekstfrie språk er lukket under følgende operasjoner. Det vil altså si at for to kontekstfrie språk L og P, så vil resultatet av operasjonen fortsatt være et kontekstfritt språk.

* Kleenestjerna av L
* Reverseringa av L
* Unionen av L og P
* Konkateneringa av L og P
* Bildet under en homomorfisme (eller en invers homomorfisme)
* Det sirkulære skiftet av språket

Kontekstfrie språk er altså ikke lukket under komplement og snitt.

Se også
-------

* Chomsky normalform
* Pushdownautomat
* Pumpelemmaet for kontekstfrie språk

Litteratur
----------

* Sipser, M. (1996), *Introduction to the Theory of Computation*, PWS Publishing Co.
* Kozen, D.C. (1997), *Automata and Computability*, Springer.
**Nainital** (*Naini Tal*; hindi नैनीताल) er en by og et distrikt som omfatter de lavere delene av
Himalaya og de nedenfor liggende terai i den indiske delstaten Uttaranchal. Som leder for FNs klimapanel i 2007 fikk økonomen og sivilingeniøren Rajendra Pachauri, som kommer herfra, Nobels fredspris.

Byen Nainital har lenge hatt et sanatorium. Det ligger på 1 950 moh. ved en innsjø omgitt av høye fjell.

Historie
--------

Distriktet var i Britisk India organisert i De forenede provinsene Agra og Oudh, divisjonen Kumaun. Det omfattet 6 933 km² og hadde 311 237 innbyggere i 1901. Byen Nainital var garnisonsby for den britisk-indiske armé.

Eksterne lenker
---------------

* Offisielt nettsted Rediger på Wikidata

* (en) Nainital – kategori av bilder, video eller lyd på Commons Rediger på Wikidata

* (en) Nainital – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** GeoNames **·** MusicBrainz
 |
**Kontanter** er penger i fysisk form og består av mynter og pengesedler.

Før bankene var mynter den eneste formen for kontanter. Med bankene kunne folk sette mynter inn hos banken og få innskuddsbevis av papir som sirkulerte som pengesedler. Rollen som utsteder av sedler ble etter hvert overtatt av sentralbanker som fikk monopol på pengetrykking.

### Kontanter i et gjeldsbasert pengesystem

I de fleste land i dag utstedes kontanter av et lands eller pengeunions sentralbank og settes i omløp gjennom bankene. På samme måte som publikum har konto i en bank har bankene konto i en sentralbank som bokfører bankenes ansvarlige kapital. Til forskjell fra forvaltningskapitalen (kontohavernes penger) som bankene oppretter ved bokføring, er den ansvarlige kapitalen penger bankene faktisk har tilgjengelig til å dekke kontohavernes kontantuttak eller transaksjoner til andre banker. I løpet av en dag vil innskudd og uttak i en bank vanligvis være nogenlunde i balanse, men ved dagens slutt dersom uttak er større enn innskudd må banken dekke dette fra sin ansvarlige kapital. Bankene er underlagt kapitaldekningskrav (minimum ansvarlig kapital i prosent av forvaltningskapitalen) og de fleste banker har en kapitaldekning på rundt 8-15 prosent.

Når en bank trenger kontanter for å møte etterspørselen fra kunder kan den trekke dette fra konto i sentralbanken, men vil ofte oppbevare en mindre kontantbeholdning i egne hvelv som også teller som ansvarlig kapital. En bank kan ikke gi ut mer i kontanter eller overføre til andre banker enn den har i ansvarlig kapital.

Bankenes ansvarlige kapital pluss kontanter i omløp utgjør basispengemengden. Basispengemengden er pengene sentralbanken har opprettet og lånt ut til banksystemet, til forskjell fra publikums pengemengde (forkortet «pengemengden») som er pengene bankene har opprettet og lånt ut til samfunnet. Pengemengden består av bokføring («kontopenger») og kontanter kundene har trukket fra konto.

Kontanter i sentralbankens hvelv er **ikke** penger, men «trykksaker» – sentralbankens seddeltrykking forårsaker derfor ikke inflasjon. Sentralbanken trykker for å ha til bankenes uttak, og bankene tar ut for å ha til sine kunders uttak. Vekst i pengemengden skjer ved at samfunnets låneopptak (inklusive statens) skjer raskere enn nedbetalinger. Kontanter oppbevart av en bank er ikke en del av pengemengden, men en del av bankens ansvarlige kapital og dermed del av basispengemengden.

Norge
-----

Kontanter utgjorde 2,7 prosent av pengemengden i Norge ved utgangen av juli 2011.

Verdien av sedler og mynter i omløp økte med 12 % i perioden 2005–2012. I år 2012 var verdien 51 179 millioner kroner.

Se også
-------

* Betalingsmiddel

Referanser
----------

1. ↑   Besøkt 1. september 2011.
2. ↑  «Arkivert kopi». Arkivert fra originalen 6. oktober 2014. Besøkt 1. oktober 2014.

Eksterne lenker
---------------

* «FAQ - Penger». Norges Bank. Arkivert fra originalen 6. oktober 2014. Besøkt 30. september 2014.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
Roman de Brut
***Roman de Brut***, på norsk ***Brutusromanen*** er en litterær historie om Britannia på vers av poeten Wace. Det er skrevet på normannisk, en fransk dialekt, og består av 14 866 linjer.

I 1155 overrakte kanniken Wace fra Caen verket til Eleanora av Aquitaine, da nylig blitt dronning av England. Med *Roman de Brut* er det første gang ordet «roman» opptrer på fransk, og det ble brukt i andre halvpart av 1100-tallet om bøker som var basert på eller oversatt fra latin til *romansk*, det vil si fransk.

Verket er basert på Geoffrey av Monmouths *Historia Regum Britanniæ*, og ble sannsynligvis påbegynt en gang rundt 1150 og avsluttet i 1155. Det var ment for et normannisk publikum interessert i legender og historien om de nye besittelser i de angel-normanniske besittelsene, Angevin-riket. Det dekket historien om kong Arthur og førte Britannias historie helt tilbake til den mytiske Brutus av Troja som Britannias grunnlegger. Kong Arthur opptar mer enn en tredjedel av verket, og her er det første gang at ridderne av det runde bord nevnes.

*Roman de Brut* var den mest populære av Waces verker og er blitt bevart i mer enn 30 manuskripter eller fragmenter. Til tross for at fransk var enerådende som litterært språk og språket til de øvrige klasser i England ble det overraskende raskt oversatt til engelsk av Layamon i hans *Brut*, en gang før 1200.

Se også
-------

* *Roman de Rou*

Litteratur
----------

* Robert Wace. *Historien om Artur : fra Brutusromanen*. Oversatt fra gammelfransk av Berit Jacobsen. Dreyer forlag, 1986. Originaltittel: La partie arthurienne du Roman de Brut. ISBN 82-09-10364-4

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
**Skandar Keynes** (født **Alexander Amin Casper Keynes**; 5. september 1991 i  London) er en britisk skuespiller, mest kjent for å spille Edmund Pevensie i Walt Disney Productions' Legenden om Narnia, Løven, Heksa og klesskapet, Legenden om Narnia, Prins Caspian og Legenden om Narnia, Reisen til det ytterste hav, men har også spilt i filmer som Ferrari (2003) og  Victoria died 1901 and is still alive today (2001). Han har også vært med å spille inn en lydbok.

Skandar trener Taekwondo (grønt belte) og spiller kornett, fløyte og gitar. Siden Skandar kom i stemmeskiftet mens de spilte Løven, Heksa og klesskapet, måtte den eldre søsteren hans, Soumaya, spille stemmen hans i noen av scenene. Hans navn, Skandar er kort for Iskandar, som er tyrkisk og betyr Alexander. Hans foreldre er forfatteren Randal Keynes og Zelfa Cecil Hourani.

Skandar er i slekt med Charles Darwin, han er altså tipp-tipp-tipp-oldebarnet hans.
Skandar prøvespilte for rollen som Simon Brown i Nanny McPhee men fikk ikke rollen.

I Ferrari spilte han unge Enzo Ferrari. Sergio Castellitto, som Skandar fikk møte igjen i Prins Caspian, spilte den eldre.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Roglo, Roglo person ID p=skandar;n=keynes[Hentet fra Wikidata]
3. ↑   www.tvguide.com[Hentet fra Wikidata]
4. 1 2 3   Kindred Britain[Hentet fra Wikidata]

Eksterne lenker
---------------

* (en) Skandar Keynes på Internet Movie Database Rediger på Wikidata

* (sv) Skandar Keynes i Svensk Filmdatabas Rediger på Wikidata

* (da) Skandar Keynes på Filmdatabasen Rediger på Wikidata

* (fr) Skandar Keynes på Allociné Rediger på Wikidata

* (en) Skandar Keynes på AllMovie Rediger på Wikidata

* (en) Skandar Keynes hos Rotten Tomatoes Rediger på Wikidata

* (en) Skandar Keynes hos The Movie Database Rediger på Wikidata

* (en) Skandar Keynes hos Behind The Voice Actors Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
«**Romance**» er et skillingstrykk Alf Prøysen presenterte i sin visespalte i «Magasinet for Alle» i 1955. Innsenderen av denne visen fortalte følgende: «I en gammel almanakk fra 1804 har jeg funnet følgende ROMANCE, undertegnet Sagen. Det må være Lyder Sagen, norsk dikter og pedagog (1777–1850)».

Teksten
-------

**1.**Jeg sad hos Anne paa fieldets kant  

en morgen saa fro, saa fro.  

Af tiriltunge en krands hun bandt  

hun kyssede hver blomst og loe.  

  

**2.**Hun saae paa kransen hun saae på mig  

hvem spør jeg, flætter du den?  

O giv mig kransen jeg giver dig  

ti tusinde kys igjen.  

  

**3.**Jeg kyssede hende paa rosenmund  

paa bølgende svanebarm.  

Liig morgensolen rødmende hun  

og kinden glødende varm.  

  

**4.**Ei endnu Harald er kransen din  

for kys jeg sælger ei den.  

Da kyssed hun første gang min kind  

der har du de kys igjen.  

  

**5.**Hun saae paa kandsen hun saae paa mig  

en perle fra øyet randt.  

Og efter en blomst hun bukked sig  

utover steile kant.  

  

**6.**Da ruleld hun over brinken ned  

og sank i skummende aa.  

Jef ravede fram paa fieldets bred  

forstenet jeg stod og saae.  

  

**7.**Som lynslagen brat jeg styrede mig  

dybt i den rivende strøm  

jeg favned Anne og plutselig  

jeg saae at alt var en drøm

Kilder
------

* De gamle visene 2 med Alf Prøysen, Forlaget For Alle 1973.
Uniformene til "2te Westerlehnsche National Regiment» i 1763
**2. vesterlenske infanteriregiment** var en norsk militæravdeling. Den ble opprettet ved reskript av 24. desember 1718, da Vesterlenske infanteriregiment ble delt i to.

2. vesterlenske regiment besto ved opprettelsen av 19 kompanier. Fra 13. august 1747 til 5. juli 1764 av 23 kompanier, rekruttert fra Rogaland. Regimentet bestod i 71 år.

Ved reskript 9. januar 1789 ble de to opprinnelige regimentene igjen slått sammen til et nyorganisert Vesterlenske infanteriregiment. Det kom til å bestå av to gevorbne kompanier og tre nasjonale bataljoner med i alt 19 kompanier. Regimentet ble nedlagt ved hærorganisasjonsplanen 3. junli 1817.

Kompanier
---------

Antallet kompanier i regimentet varierte. I 1766 var regimentet redusert til 6 kompanier og regimentet ble midlertidig slått sammen med 2. vesterlenske regiment før det ble etablert på nytt med 12 kompanier:

* 1. Ryfylkeske kompani
* 2. Ryfylkeske kompani
* 3. Ryfylkeske kompani
* Etneske kompani
* 1. Listenske kompani
* 2. Listenske kompani
* 3. Listenske kompani
* 4. Listenske kompani
* 1. Stavangerske kompani
* 2. Stavangerske kompani
* 3. Stavangerske kompani
* Skaanevigske kompani

Se også
-------

* Vesterlenske infanteriregiment
* 1. vesterlenske infanteriregiment

Referanser
----------

1. ↑  Nåvik, Ørnulf (1997). *Vernepliktens historie 950-1996*. Oslo: Elanders forl. s. 252. ISBN 8290545746.
**Dikloretansyre**, også kalt DCA eller dikloreddiksyre, er en kjemisk forbindelse med formelen CHCl2COOH. Det er en syre som er analog til etansyre hvor to av de tre hydrogenatomene i metylgruppen har blitt byttet ut med klor-atomer. Stoffet forekommer ikke naturlig og ble oppdaget i 1864. Saltformen til dikloretansyre har blitt studert som et mulig middel mot kreft.

Fysikalske egenskaper
---------------------

Kjemisk sett er dikloretansyre typisk for halogenerte organiske syrer. Det er et medlem av klorsyrefamilien. Ionet produseres når syren kommer i kontakt med vann.

Anvendelse som legemiddel
-------------------------

Dikloretansyre har tidligere vært testet som legemiddel mot melkesyreacidose med positivt resultat. Det er imidlertid en kjent bivirkning av stoffet leder til skade på nerver og lever.

I laboratorietester av isolerte kreftceller gjenoppretter dikloretansyre det opprinnelige stoffskiftet og fører til kreftcellenes selvdestruksjon.
En studie av mus gjort av University of Alabama i 2007 viste at dikloretasyre øker programmert celledød (apoptose), minsker spredningen og forhindrer svulstvekst uten forgiftning. Resultatene ble presentert i The New Scientist under overskriften "Billig, 'sikkert' legemiddel dreper de fleste kreftformer".

Det er så langt ikke gjennomført vitenskapelige studier på mennesker som viser effekt mot kreft, og DCA er derfor ikke godkjent som kreftmedisin. Uautorisert distribusjon av DCA til kreftpasienter forekommer likevel, parallelt med konspirasjonsteorier om at legemiddelbransjen nekter å forske på stoffet.

Referanser
----------

1. ↑  «Arkivert kopi». Arkivert fra originalen 3. september 2014. Besøkt 19. juni 2011.
2. ↑  Bonnet, SéBastien; Archer, Stephen L.; Allalunis-Turner, Joan; Haromy, Alois; Beaulieu, Christian; Thompson, Richard; Lee, Christopher T.; Lopaschuk, Gary D.; Puttagunta, Lakshmi (2007). «A Mitochondria-K+ Channel Axis Is Suppressed in Cancer and Its Normalization Promotes Apoptosis and Inhibits Cancer Growth». *Cancer Cell*. 11 (1): 37–51. PMID 17222789. doi:10.1016/j.ccr.2006.10.020.
3. ↑  «Cheap, ‘safe’ drug kills most cancers». New Scientist. 17. januar 2007. Besøkt 17. januar 2007.
4. ↑  Dichloroacetate (DCA) Arkivert 3. mai 2015 hos Wayback Machine. American Cancer Society
5. ↑  Myter om kreft Kreftforeningen
6. ↑  The latest chapter in the seemingly never-ending saga of dichloroacetate as a cancer treatment Science-Based Medicine
**Gour Noir-demningen** er en 38 meter høy demning med to tilknyttede vannkraftverk i det sentrale Frankrike, anlagt i elva Maronne, en sideelv til Dordogne. Eier er Electricite de France (EDF). Kraftverket av samme navn er tilknyttet ved dammen, men får ogspå vannkraft fra Enchanet-demningen like ovenfor (32 MW). 

Installert kapasitet i ***Gour Noir vannkraftverk*** er 32 MW, men dette kraftverket får mesteparten av sin kraft fra Enchanet-demningen lengre oppe. Gour Noir-demningen gir også noe av vannkraften til ***St Geniez vannkraftverk*** et par kilometer lengre nede i elva, via tunnel. Her er totalt installert effekt 37 MW fordelt på 2 turbiner.
Demningen er en gravitasjons-buedam i betong, som skaper et 0,37 km² stort reservoar. 

Anlegget ligger i departementet Cantal, en del av Auvergne-Rhône-Alpes-regionen.

Se også
-------

* Liste over verdens største vannkraftverk

Eksterne lenker
---------------

* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne – EDF. Besøkt 14. januar 2012.

|  |  |
| --- | --- |
| Oppslagsverk/autoritetsdata | GeoNames
 |
**Lojalisme** er på Irland betegnelsen på militante unionister, det vil si de som ønsker at Nord-Irland fortsatt skal være en del av Det forente kongerike Storbritannia og Nord-Irland fremfor å bli innlemmet i republikken Irland. Ikke alle unionister er lojalister, ellersom sistnevnte begrep innbefatter aksept av militant ekstremisme, vold og terrorisme. Begrepet er særlig knyttet til illegale paramilitære grupper.

I forhold til det politiske spekteret har lojalistene tilhørige fra både venstre- og høyresiden. Nynazistiske grupper og partier som British National Front har rekruttert aktivt i det lojalistiske miljøet, men deres politiske ståsted er langt fra enerådende, selv om det får mye av oppmerksomheten. 

I republikken Irland finnes det fortsatt et lite lojalistisk miljø, blant annet en avdeling av Orangeordenen som har en årlig parade i Rossnowlagh i Donegal, et av de områdene i republikken som har størst andel protestanter.

Lojalistiske partier
--------------------

* Progressive Unionist Party
* Ulster Democratic Party (oppløst 2001)

Enkelte andre partier, som Ulster Unionist Party og Democratic Unionist Party, har tidligere omtalt seg som lojalistiske, men sluttet å bruke dette begrepet for å distansere seg fra den militante delen av unionisme.

Lojalistiske brorskap
---------------------

* Orangeordenen
* Apprentice Boys of Derry

Lojalistiske paramilitære grupper
---------------------------------

* Ulster Volunteer Force
* Ulster Defence Association
* Loyalist Volunteer Force
* Orange Volunteers
* Red Hand Commandos
* Red Branch Knights
* Ulster Young Militants
***The Blood Barrier*** er en amerikansk drama-stumfilm fra 1920, regissert av J. Stuart Blackton.

Handling
--------

Eugene Solari er fanatisk misunnelig på sin attraktive kone Enid. Samtidig som hun er på oppdrag for faren sin, besøker hun major Trevor. Men ektemannen hennes finner ut av dette, og skynder seg rasende hjem til Trevor. Eugene skyter henne før han begår selvmord, men ikke før han utpeker Trevor som sin egen morder.

Trevor blir derfor arrestert for å ha begått dette mordet. Men en utenlandsk agent som ønsker å få tak i en hemmelig formel som Trevor er i besittelse av, kidnapper Enid og får sendt en beskjed til Trevor om at han kan få Trevors frikjent - og han kan returnere Enid til ham - dersom Trevor går med på å gi ham den hemmelige formelen.

Skuespillere
------------

* Sylvia Breamer som Enid Solari
* Robert Gordon som Major Robert Trevor
* William R. Dunn som Eugene Solari
* Eddie Dunn som Eddie Brown
* Louis Dean som Zu Paven
* Margaret Barry som Madame Marechek
* Gus Alexander som Left

Referanser
----------

1. ↑  THE BLOOD BARRIER

Eksterne lenker
---------------

* (en) The Blood Barrier – kategori av bilder, video eller lyd på Commons Rediger på Wikidata
* (en) *The Blood Barrier* på Internet Movie Database Rediger på Wikidata
**Lois Griffin** (født **Pewterschmidt**) er en fiktiv rollefigur fra Fox' animasjonsserie Family Guy. Hun er kona til Peter Griffin, og mor til Meg, Chris, og Stewie. Stemmen til Lois leses av tidligere MADtv-medlem Alex Borstein. Skaperen av Family Guy, Seth MacFarlane, skapte Lois og resten av Griffinfamilien i januar 1999. Rollefigurene dukket første gang opp på tv i seriens premiere «Death Has a Shadow», 31. januar 1999, etter Super Bowl XXXIII.

Rolle i Family Guy
------------------

Lois ble født inn i den velstående familien *Pewterschmidt* fra Newport, Rhode Island. Peter Griffin, hennes ektemann, arbeidet som løpegutt på familiens golfklubb. Lois ble etter hvert forelsket i ham, fordi hun falt for hans avslappede arbeiderklasseholdning, som hun foretrakk framfor de stive og kjedelige folkene i hennes sosiale krets. Hun ble kåret til Miss Teen Rhode Island, og ønsket å satse på en modellkarriere. Faren hennes mente imidlertid at dette ville være under familiens verdighet.

Hun underviser i piano for å spe på familiens inntekter, selv om hun bruker mesteparten av tiden sin på å pleie familien sin. Chris, hennes eldste sønn og andre barn, har alltid vært overvektig, selv ved fødselen. Hennes yngste sønn, Stewie, har blitt besatt på å drepe henne.

Lois har en lillesøster, Carol, som har hatt ni forskjellige ektemenn, hvorav minst åtte har forlatt henne. Lois har også en eldre bror, Patrick. Lois har også funnet ut at hennes mor er en overlevende etter holocaust.

|  |  |
| --- | --- |
| Oppslagsverk/autoritetsdata | MusicBrainz
 |
***Sosialkanalen*** er et norsk debatt- og informasjonsprogram som gikk på NRK fra 1984 til 1995. Programmet tok for seg sosiale tema. Programtittelen innledende "SOS" henspillet på den type problem som programmet tok opp, altså et rop om hjelp. Tema kunne spenne fra alt om arbeidsledighet til sex og angst.

Den initielle redaksjon bestod av Olav Øverland, Inger Sandberg, Kirsti Haugen, Sten Rune Sterner og Solveig Solbakken. Første episode ble vist den 21. november 1984 og het «Hvor fattig får en kommune bli?», der Olav Øverland og Solveig Solbakken tok opp helsetjenestene i Tana kommune. Anmelderen i Aftenposten mente formen med «lange tildels kjedelige intervjuer» var uegnet. Den påfølgende telefonstorm til avis og NRK mente han viste programmets viktighet. Lignende erfaringer fikk man i etterkant av Oddgeir Bruaset sin episode om omsorgsvikt ved Kristiansund sykehjem. I en av de siste episodene fra høsten 1995 tok Veslemøy Kjensli opp opplæring av hjerneskadde barn. Andre ofte brukte journalistar som arbeidet i programmet var Dagmar Loe og Else Myklebust.

Ifølge prosjektleder Inger Sandberg var den tenkt å gå ett år, men tiden ble forlenget til to år. Serien ble til sist lagt ned i 1995 (samtidig med *Dokument 2*) og erstattet med graveserien Brennpunkt (NRK).

Flere av episodene ble simultant oversatt til tegnspråk.

Referanser
----------

1. ↑  *Nytt sosialprogram i fjernsynet* fra NTB, rapportert i Aftenposten den 17. november 1984.
2. ↑  *Sosialkanalen gjennom ti år* i Bergens Tidende den 20. desember 1994.
3. ↑  Bjørn Talen, *Dyrt å være fattig* i Aftenposten den 22. november 1984.
4. ↑  *Familiekrangler, vold og alkoholmisbruk. Slik arter den etterlengtede ferien seg for mange.* i VG den 9. juli 1985.
5. ↑  Anette Aasheim, *Spissere dokumentar fra NRK* i Aftenposten den 28. desember 1995.

Eksterne lenker
---------------

* (en) *Sosialkanalen* på Internet Movie Database Rediger på Wikidata
***Lokalavisa Verran-Namdalseid*** var en lokalavis som ble utgitt i Malm i Nord-Trøndelag og som dekte kommunene Verran og Namdalseid. Første utgave ble utgitt den 10. desember 2009. Avisselskapets eier var *Trønder-Avisa*. Siste ansvarlig redaktør var Borgar Jønvik.

I august 2017 slo *Steinkjer-Avisa* og *Lokalavisa Verran-Namdalseid* seg sammen, blant annet som resultat av en vedtatt kommunesammenslåing av Verran og Steinkjer til én kommune fra 1. januar 2020.

Opplag
------

Bekreftede netto opplagstall fra Norsk Opplagskontroll og Landslaget for Lokalaviser.

* 2010: 2 086
* 2011: 2 152
* 2012: 2 118
* 2013: 2 165
* 2014: 2 185
* 2015: 2 107

Referanser
----------

1. ↑  Medier24.no om sammenlåingen av Steinkjer-Avisa og Lokalavisa Verran-Namdalseid
2. ↑  Årets tall publiseres på 
LLAs nyhetssider, eldre tall er tilgjengelige på nett: 2010[*død lenke*] (Besøkt 27. februar 2011)

Eksterne lenker
---------------

* Lokalavisa Verran-Namdalseid

|  |  |
| --- | --- |
| Oppslagsverk/autoritetsdata | Store norske leksikon
 |
Et sosialt nettverksdiagram
**Sosialt nettverk** er nettverk av menneskelige forhold som danner forbindelser mellom flere mennesker, typiske sett fra en «fokalpersons» perspektiv. Sterke og svake bånd avspeiler graden av bekjentskap, tilgjengelighet, fortrolighet og støtte mellom punktene (personene).

Faglige/profesjonelle nettverk organiseres ofte som grupper, eksempelvis erfa- og VL-grupper.

Den engelske sosialantropologen John Arundel Barnes publiserte i 1954 artikkelen «Class and Committees in a Norwegian Island Parish». Her presenterte han resultatet av nær to års feltarbeid på Bremnes i nåværende Bømlo kommune, og her ble begrepet *sosialt nettverk* første gang lansert i vitenskapelig sammenheng.

Nettverksbygging
----------------

**Ledernettverk** er profesjonelle nettverk, hvor erhvervsfolk – typisk ledere og HR-ansvarlige – i samspill med likestilte får mulighet for å utvikle seg faglig og personlig gjennom erfaringsutveksling.

Annet
-----

Lokasjonsbaserte sosiale nettverk kalles også «geososiale nettverk».

Se også
-------

* Sosiometri
* Analyse av sosiale nettverk

Referanser
----------

1. ↑
2. ↑  «Arkivert kopi». Arkivert fra originalen 9. januar 2011. Besøkt 6. mai 2011.
3. ↑  «Arkivert kopi». Arkivert fra originalen 2. november 2010. Besøkt 6. mai 2011.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** BNE
 |
***Lokalavisen Favrskov*** er en dansk ukeavis som utgis i Favrskov kommune i Østjylland.

Avisens primære utgivelsesområde er Favrskov kommune samt tilstøtende postområder, herunder Sabro og Trige i Aarhus Kommune og Fårvang, Gjern og Sorring i Silkeborg Kommune. Redaksjonen har kontor i den gamle stasjonsbygningen i Hadsten.

Avisen ble i sin nåværende form etablert i 2018 ved ei sammenslåing av *FavskovPosten* og *FavrskovAvisen*.

Lokalavisen Favrskov eies og utgis av Politikens Lokalaviser A/S, der en del av JP/Politikens Hus.

Opplag
------

Opplagstall basert på *Danske Mediers* opplagstall:

* 2018: 30 457
* 2019: 28 418

Referanser
----------

1. ↑  »Postnummer oversigt«. *www.e-pages.dk*. Besøkt 7. oktober 2019.
2. ↑  »Kontaktoplysninger« Arkivert 7. oktober 2019 hos Wayback Machine.. *Lokalavisen Favrskov*. Besøkt 7. oktober 2019.
3. ↑  Bliksted, Hanne (27. december 2017): »To ugeaviser bliver til én: Lokalavisen Favrskov«. *FavrskovAvisen.* Hentet 7. oktober 2019.
4. ↑  »Velkommen til din 'nye'gamle avis«. *ugeavisen.dk.* 22. juni 2017. Besøkt 7. oktober 2019.
5. ↑  »Oplagstal«. *Danske Medier*. Besøkt 7. oktober 2019.

Eksterne lenker
---------------

* Lokalavisen Favrskovs hjemmeside
**Kenneth Godfrey Morgans** (født 16. mars 1939, død 18. november 2012) var en walisisk fotballspiller. Han var høyreving for Manchester United på slutten av 1950-tallet, og var den yngste av spillerne som var involvert i München-ulykken. Morgans slapp fra flyulykken med bare lettere skader, men ble likevel aldri den samme spilleren han var før ulykken.

Morgans var bare 18 år gammel da han etablerte seg på Uniteds førstelag mot slutten av 1957, og henviste veteranen Johnny Berry til benken. Han ble sett på som et kjempetalent, og en fremtidig walisisk landslagsmann, men klarte aldri å finne tilbake til gammel form etter flyulykken. Han spilte bare sporadisk etter ulykken, og fikk i 1961 gå gratis til andredivisjonsklubben Swansea. 

Heller ikke i Swansea klarte Morgans å etablere seg på laget, og etter tre sesonger med lite spilletid, dro han til fjerdedivisjonslaget Newport County, hvor han viste glimt av gammel storhet i tre sesonger, før han i 1967, bare 28 år gammel, valgte å legge opp som fotballspiller.

Referanser
----------

1. ↑   transfermarkt.com, oppført som Kenny Morgans †, Transfermarkt spiller-ID 289610, besøkt 9. oktober 2017[Hentet fra Wikidata]
2. ↑   Find a Grave, Find a Grave 219195278, besøkt 14. januar 2021[Hentet fra Wikidata]

Eksterne lenker
---------------

* (en) Kenny Morgans – Transfermarkt Rediger på Wikidata

* (en) Kenny Morgans – FootballDatabase.eu Rediger på Wikidata
Kanal i Jiading
Jiading
Gammelt fransk Du Halde-kart over Jiading
**Jiading** (kinesisk: 嘉定區, pinyin: *Jiādìng Qū*) er et bydistrikt i byprovinsen Shanghai i Folkerepublikken Kina. 

Distriktet har et areal på 458,8 km², og (2001) en befolkning på 474 100. Beliggenheten er ca. 30 km vestenfor Shanghai sentrum. 

Byen Jiading var åstedet for Jiadingkonferansen, et kinesisk kirkehistorisk viktig møte i 1627. Utenom et delvis bevart Konfuciustempel, som nå er bydistriktsmuseum, og Shanghais racerbane, finnes det knapt severdigheter i storkommunen.

I storkommunen Anting ligger *Anting gamle gate*, med opprinnelse tilbake til Mingdynastiet og Qing-dynastiet, og Anting-elven krysses av den gamle Yansibroen, en månebro. I Anting ligger også et gjenoppbygd buddhisttempel fra de tre rikers tid. Zhenchuanakademiet ble bygd under Daoguang-keiserens tid.

Hele området er flatt. Elvene Wenzaobang, Lianqi og Loutang renner ut i Huangpu i bydistriktet Baoshan i øst. Dessuten renner elvene Yantietang og Hengli inn i elvene Wusong og Liuhe. Den samlede lengde på alle disse elvene i distriktet er på over 1.800 kilometer.

Administrative enheter
----------------------

**Subdistrikter:**

* Jiadingzhen (嘉定镇街道), Xincheng lu (新成路街道), Zhenxin (真新街道).

**Storkommuner:**

* Malu (马陆镇), Nanxiang (南翔镇), Jiangqqiao (江桥镇), Anting (安亭镇), Waigang (外冈镇), Xuhang (徐行镇), Huating (华亭镇).

Samferdsel
----------

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Suzhou.

Referanser
----------

1. ↑  «嘉定区-行政区划网 www.xzqh.org» **(Simplified Chinese)**. XZQH. Besøkt 24. mai 2012.

Eksterne lenker
---------------

* Offisielt nettsted Rediger på Wikidata

* (en) Jiading District – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** GeoNames
 |
***Lokalavisen Frogner/St. Hanshaugen*** er en gratisavis som utgis hver torsdag som ukeavis i Oslo. Avisa eies av Lokalavisene Oslo AS og er en del av medieselskapet Edda Media. Ansvarlig redaktør er Tore Bollingmo].

Avisa skal distribueres gratis til alle husstander i bydelene Frogner og St. Hanshaugen. Første halvår 2012 misligholdt Lokalavisene Oslo AS inngått avtale med Oslo kommune og halverte blant annet distribusjonen i Bydel Frogner.[]

Avisen ble etablert etter en oppdeling av *Majorstuen Avis* under navnet *Vestkanten Avis*. Begge avisene ble eiet av selskapet Din Lokalavis AS - først eiet av Geir Smevik før det ble tatt over av Tor-Kristian Øines i 2004. Sistnevnte solgte avisene til Orkla Media (senere Edda Media) og inngikk senere som en del av Orkla Medias strategi om regionale lokalaviser i Oslo. *Vestkanten Avis* ble slått sammen med selskapets egne lokalaviser *St. Hanshaugen Budstikke* og *Frogner Budstikke.* Disse byttet i 2005 navn til *Vestkanten*. Navnet ble på ny byttet da Orkla (nåværende Edda) etablerte sitt nett av gratisaviser i Oslo i 2006.

I 2006 etablerte Orkla Media en gratisaviskjede i Oslo, der *Lokalavisen Frogner/St. Hanshaugen* inngår. Avisene utgis av et eget selskap, Lokalavisene Oslo AS, som tilsammen fulldistribuerer seks avistitler i tolv ulike bydelsversjoner i et opplag på 286 800 hver uke. Selskapet holder til i Akersgata 28 i Oslo og sysselsetter 74 personer.

Portal: Litteratur

|  |  |
| --- | --- |
| Oppslagsverk/autoritetsdata | Oslo Byleksikon
 |
**Sosialtjenestemennenes Landsforbund** (STL) var et partipolitisk uavhengig fagforbund som organiserte ansatte innenfor helsevirksomhet og kriminalomsorg i sektor stat, Spekter og kommune. STL arbeidet for å sikre medlemmene trygge arbeidsplasser, god lønn og hjelp ved arbeidskonflikter. STL var medlem av Yrkesorganisasjonenes Sentralforbund (YS).

I STL inngikk flere organisasjoner, Helseansattes Yrkesforbund (HY), Kriminalomsorgens Yrkesforbund (KY), Kriminalomsorgens Lederforbund (KLF) og Norske Naturterapeuters Hovedorganisasjon (NNH). Helseansattes Yrkesforbund (HY) meldte seg inn i Parat i 2007. Kriminalomsorgens Lederforbund (KLF) meldte seg inn i STAFO mens Kriminalomsorgens Yrkesforbund er direkte tilsluttet YS.

Leder var Knut Are Svenkerud.

Referanser
----------

1. ↑  Helseansattes Yrkesforbund (HY) melder seg inn i Parat! Arkivert 18. januar 2014 hos Wayback Machine. www.parat.no (14. september 2007)

Eksterne lenker
---------------

* Sosialtjenestemennenes landsforbund (arkivert side)
**Lokalavisene Oslo AS** er et selskap som administrerer Edda Medias kjede av gratisaviser i Oslo. Selskapet fulldistribuerer seks avistitler i tolv ulike bydelsversjoner i et opplag på 286 800 hver uke. De seks avistitlene har hvert sitt nettsted. Selskapet holder til i Akersgata 28 i Oslo og sysselsetter 74 personer.

Administrerende direktør er Jan Tore Kristiansen og ansvarlig redaktør er Tore Bollingmo som har ansvaret for alle avisene og nettstedene i selskapet. Nettstedene er nyhetsportalen dittOslo.no og by- og utelivsguiden skjeriOslo.no.

Aviser
------

* Nordstrands Blad med egne utgaver for Søndre Nordstrand, Nordstrand og Østensjø
* dittOslo (tidligere Østkantavisa) med egne utgaver for Gamle Oslo og Grünerløkka/Sagene
* Lokalavisen Groruddalen med egne utgaver for Grorud/Stovner og Alna/Bjerke
* dittOslo (tidligere Lokalavisen Frogner/St. Hanshaugen) med egne utgaver for Frogner og St. Hanshaugen
* Nordre Aker Budstikke
* Ullern Avis Akersposten med egne utgaver for Ullern og Vestre Aker

Eksterne lenker
---------------

* dittOslo

Portal: Litteratur

|  |  |
| --- | --- |
| Oppslagsverk/autoritetsdata | Oslo Byleksikon
 |
Moskéen i Gibraltar.
**Ibrahim al-Ibrahim-moskeen** er en moské som ligger på Europa Point i det britiske oversjøiske territoriet Gibraltar, en halvøy i Sør-Spania. Moskéen vender mot sør mot Gibraltarstredet og Marokko flere kilometer unna.

Bygningen
---------

Bygningen var en gave fra Fahd bin Abdul Aziz av Saudi-Arabia og den tok to år å bygge, til en kostnad på rundt 5 millioner pund (om lag 50 mill. kr.. Den ble offisielt innviet den 8. august 1997.

Det er den sørligste moské i kontinental-Europa, og er en av de største moskéene i et ikke-muslimsk land.

Anlegget
--------

Anlegget inneholder foruten moskéen også en skole, et bibliotek og foredragssal. Det er Gibraltars eneste moské for de om lag 1 000 muslimer i territoriet rundt 4% av Gibraltars befolkning.

Referanser
----------

1. ↑  DiscoverGibraltar.com – Ibrahim al-Ibrahim-moskeen Arkivert 26. juni 2012 hos Wayback Machine.
2. ↑  McGuire, Kelly J. «The Essential Gibraltar». *Lifted Magazine*. Arkivert fra originalen 13. juli 2011. Besøkt 22. november 2010.
3. ↑  Census of Gibraltar 2001. Arkivert 27. september 2007 hos Wayback Machine.
4. ↑  «CIA World Factbook». Arkivert fra originalen 12. april 2018. Besøkt 4. juli 2016.

|  |  |
| --- | --- |
| Oppslagsverk/autoritetsdata | GeoNames
 |
Start i Superleague Formula på Autódromo do Estoril i 2009
**Superleague Formula** var et internasjonalt formelbilmesterskap som ble kjørt med biler lakkert i fargene til fotballklubber ogmed klubbmerker.

Serien ble startet i 2008 og blant de seksten første klubbene som meldte seg på var AC Milan, Liverpool FC, AS Roma og Tottenham Hotspur. Man kjørte med store motorer som klarte 300 kilometer i timen rett frem. Bilene i 2008 ble sagt å være omtrent som bilene i GP2, med den forskjell at de var tyngre og kraftigere. Mesterskapet ble lagt ned i 2011, etter at bare to løpshelger var gjennomført.

Sesonger
--------

| Sesong | Vinnende klubb | Fører |
| --- | --- | --- |
| 2008 | Kinas flagg Beijing Guoan (Zakspeed) | Italias flagg Davide Rigon |
| 2009 | Storbritannias flagg Liverpool FC (Hitech Junior) | Spanias flagg Adrián Vallés |
| 2010 | Belgias flagg RSC Anderlecht (Azerti Motorsport) | Italias flagg Davide Rigon |
| 2011 | Australias flagg Australia (Alan Docking Racing) | Australias flagg John Martin |

Eksterne lenker
---------------

* Offisielt nettsted Rediger på Wikidata

* (en) Superleague Formula – kategori av bilder, video eller lyd på Commons Rediger på Wikidata
**Absolutt flertall** er en variant av kvalifisert flertall der en forutsetter at et flertall av *alle de stemmeberettigede* i en sak avgir sammenfallende stemmer ved en avstemning. Absolutt flertall skiller seg fra prinsippene alminnelig flertall (flertall av de avgitte stemmer) og simpelt flertall (forslaget med flest stemmer vinner).

Krav om absolutt flertall brukes i flere land i forbindelse med oppnevning av regjering eller mistillit. I Sverige og Portugal må et absolutt flertall stemme mot et forslag til ny regjering for å stoppe det, mens Tyskland, Polen, Spania og Ungarn er land der regjeringen må ha absolutt flertall for å tiltre; dette kalles Investitur. I Norge er det stemmeplikt i Stortinget, så alminnelig flertall og absolutt flertall blir i realiteten det samme. Ved presidentvalg i USA må de vinnende kandidatene for president og visepresident ha absolutt flertall i valgkollegiet for å bli valgt av dette; i motsatt fall må de til slutt vinnende kandidatene ha fått det absolutte flertallet i den relevante avdelingen av Kongressen.

Krav om absolutt flertall kan forekomme i forsamlinger når det er snakk om vedtektsendringer, og vil eksempelvis kunne hindre at det foretas kupp i en forsamling der et stort antall representanter er midlertidig fraværende.

Absolutt flertall kan være en moderat og nyttig form for kvalifisert flertall i forsamlinger der alle stemmeberettigede møter eller bør møte. En av ulempene ved krav om "absolutt flertall" ved folkeavstemninger er at ikke avgitte stemmer i praksis tilfaller mindretallet. Samtidig kan absolutt flertall også vurderes som et mindre strengt krav til kvalifisert flertall enn for eksempel krav om ⅔ eller ¾ flertall.

Referanser
----------

1. ↑  NOU 2001: 3 Velgere, valgordning, valgte

| * v
* d
* r
Ulike typer majoritet eller flertall |
| --- |
| Positivt **·** Negativt **·** Simpelt **·** Alminnelig **·** Rent **·** Kvalifisert **·** Absolutt **·** Dobbelt flertall |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**FLK «Salvestria»** var et flytende hvalkokeri tilhørende Christian Salvesens selskap *South Georgia Co Ltd*. Hun ble bygget i 1913 som det kombinerte passasjer- og lasteskipet DS «Cardiganshire» for Royal Mail Lines Ltd, London. «Cardiganshire» ble disponert av Shire Lines og gikk i trafikk på Det fjerne østen.

I mai 1929 ble skipet solgt til South Georgia Co og ombygget til hvalkokeri med opphalingsslipp. Hun ble omdøpt FLK «Salvestria» og var i praksis søsterkskipet til FLK «Sourabaya», eks. DS «Carmarthenshire» (1915). «Salvestria» ble satt inn i pelagisk fangst i Vest-Antarktis i sesongene 1929/30 til 1939/40 og ved Peru somrene 1936 og 1937.

Sverre Schjeldsøe var kaptein og bestyrer fra 1932 til 1935. Resultatene for disse tre antarktiske sesongene ble hhv. 130 000, 105 000 og 120 000 fat (alle år etter kvotefangst).

Under andre verdenskrig ble «Salvestria» satt inn i tankfart, men allerede 27. juli 1940 gikk hun på en mine ved Firth of Forth og forliste. Blant de omkomne var det syv nordmenn.

Se også
-------

* Liste over flytende hvalkokerier

Referanser
----------

1. ↑  Sjømennenes minnehall[*død lenke*]

Eksterne lenker
---------------

* 1929 SALVESTRIA Arkivert 26. mai 2008 hos Wayback Machine. lardex.net
* Shire Line: Cardiganshire (5) The Red Duster
**Kenny Malone** (født 4. august 1938 i USA, død 26. august 2021 i Nashville i Tennessee i USA) var en amerikansk trommeslager og perkusjonist fra Nashville i Tennessee. Fra 1970-tallet av var han en meget brukt studiomusiker i folk, country og mange andre akustisk-baserte musikksjangere.

I løpet av sin karriere var han brukt i studieinnspillinger for musikere og sangere som Carl Perkins, Ray Charles, George Jones, Janie Fricke, Johnny Cash, Don Williams, Dobie Gray, Donna Fargo, David Allen Coe, Merle Haggard, The Whites, Crystal Gayle, Charley Pride, Moe Bandy, Floyd Cramer, Dr. Hook, Barbara Mandrell, Johnny Paycheck, Kenny Rogers, Michael Johnson, Dottie West, Lynn Anderson, John Hartford, New Grass Revival, Béla Fleck, Barefoot Jerry, B.J. Thomas, Bobby Bare, Emmylou Harris, Ricky Skaggs, J.J. Cale, John Anderson, Dolly Parton, og Lacy J. Dalton.

Han døde i Nashville av covid-19.

Referanser
----------

1. 1 2   musicrow.com[Hentet fra Wikidata]
2. ↑  Chadbourne, Eugene, «Biography: Kenny Malone, *Allmusic*
3. ↑  Flans, Robyn (Juli 1985). «Kenny Malone's Quest for Knowledge». *Modern Drummer* – via .
4. ↑  «Kenny Malone, drummer on Dolly, Dobie Gray hits, dies». *The Independent*. 26. august 2021. Besøkt 26. august 2021.

Eksterne lenker
---------------

* (en) Kenny Malone på Discogs Rediger på Wikidata

* (en) Kenny Malone på MusicBrainz Rediger på Wikidata

* (en) Kenny Malone på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |
**FLK «Southern Harvester»** var et flytende hvalkokeri tilhørende rederiet Christian Salvesen i Leith i Skottland gjennom selskapet The South Georgia Co. Ltd. Det var søsterskip til «Southern Venturer» som ble levert året før, men hadde større tonnasje og maskineri.

Southern Harvester var i pelagisk hvalfangst i Sørishavet i 17 sammenhengende sesonger, fra 1946/47 til 1962/63. Fangsten ble gjennomført med mellom 9 og 14 hvalbåter. Bortsett fra den første sesongen førte skipet norsk kaptein (fangstbestyrer), mens offiserer og skipsmannskap hovedsakelig var britiske. De fleste flensere og prosessoperatører var imidlertid nordmenn. Kokeriet hadde sin beste fangstsesong i 1955/56 med en total produksjon på 173 912 fat hvalolje.

Etter sesongen 1962/63 ble «Southern Harvester» lagt opp i Melsomvik. Sommeren 1963 besluttet Salvesen å slutte med hvalfangst, og «Harvester» ble solgt til Japan. Japanerne var kun interessert i kvoten, og skipet ble liggende flere år i Melsomvik. I 1966 kjøpte Salvesen henne tilbake og videresolgte samme år til Akergruppen, som også kjøpte kokeriet «Thorshøvdi» av AS Thor Dahl. Planen var å konvertere de to hvalkokeriene til boreskip, men det endte med at kun «Thorshøvdi» ble ombygd. «Harvester» ble liggende i opplag i Oslo i flere år før hun ble solgt til Spania for hugging.

Se også
-------

* Liste over flytende hvalkokerier

Referanser
----------

1. 1 2  1946 Southern Harvester Arkivert 20. september 2014 hos Wayback Machine. lardex.net
2. 1 2 3 4 5  Bakka, s. 82

Litteratur
----------

* Tore Asplin (1974). *På hvalfangst med Salvesen*. Tønsberg: Eget forlag.
* Dag Bakka jr (1992). *Hvalfangsten: Eventyret tar slutt*. Larvik: Krohn Johansen Forlag. ISBN 8290528248.
* Joh. N. Tønnessen (1970). *Den moderne hvalfangsts historie*. 4 - Den pelagiske fangst 1937–1969. Sandefjord: Norges Hvalfangstforbund.

Eksterne lenker
---------------

* (en) IMO 5335436 – kategori av bilder, video eller lyd på Commons Rediger på Wikidata
* (en) FLK Southern Harvester – Den internasjonale sjøfartsorganisasjonen Rediger på Wikidata
Deler av 1. divisjon i gruppebilde på pyramidene i Giza før deployering til Gallipoli i 1915
**1. divisjon** (***1st Division***) er en divisjon i den australske hæren med historie tilbake til utbruddet av første verdenskrig.

Divisjonen ble opprettet i august 1914 som del av Den australske imperiestyrke og landet ved Anzac Cove under slaget ved Gallipoli. I 1916 ble divisjonen sendt til Frankrike der den kjempet på Vestfronten under resten av krigen.

Fra 1921 var 1. divisjon eN reserveavdeling som hovedsakelig besto av infanteriavdelinger. Divisjonen var forlagt i Parramatta og hadde ansvar for forsvaret av Sydney og det omkringliggende området. Da annen verdenskrig brøt ut ble divisjonen delvis mobilisert, men som reservister hadde soldatene ikke tillatelse til å delta i kamper i utlandet. Som en følge av dette var det mange soldater som vervet seg til 2. australske imperiestyrke. Etter at Stillehavskrigen begynte i desember 1941, ble reservister forhindret fra å verve seg til imperiestyrken og i stedet kalt inn til tjeneste på full tid i tilfelle det skulle komme angrep fra japanske bakkestyrker mot det australske kontinentet.

I dag fungerer 1. divisjon som Australias største deployerbare enhet, med ansvar for de fleste av hærens regulære avdelinger. Divisjonens betegnelse er nå *Deployable Joint Force Headquarters/1st Division Headquarters*.

Kilder
------

* Australian Army: 1st Division Arkivert 14. september 2018 hos Wayback Machine. Besøkt 18. oktober 2018
**Morten Krabbe** (død før 1. august 1542) var en dansk-norsk geistlig. Han var prost ved Mariakirken i Oslo og Norges rikes kansler fra 1532 og frem til sin død.

Han tilhørte den danske høyadelsslekten Krabbe av Østergård og var sønnesønn av den danske riksråden Morten Krabbe (d. før 1483). Han ble utdannet magister og var i 1517 biskopens sekretær på Læsø, senere kongelig sekretær, kannik i Århus i 1518, kannik i Viborg i 1519, prost i Thy samme år og ble i 1529 forlenet med Tomarp Kloster i Skåne.

I 1532 ble han utnevnt til prost ved Mariakirken i Oslo, det kongelige kapellet i Oslo, og samtidig Norges rikes kansler. I løpet av hans embedstid ble både reformasjonen gjennomført, det norske riksrådet avskaffet og Norge ble et lydrike under den danske kronen, og han har derfor blitt kalt den siste kansleren i det selvstendige Norge. Han prøvde i 1535 uten hell å få embedet som biskop i Bergen. Han pådro seg erkebiskopens vrede i forbindelse med sin aktive rolle i valget av Christian III til norsk konge. I 1539 ble han forlenet med Hellig Løsens prebende. Etter hans død var proste- og kanslerembedet ubesatt til 1547, da Peder Huitfeldt ble utnevnt, og domkapitlet ved Mariakirken ble også oppløst i 1545. Niels Stub var imidlertid konstituert en kort periode 1546–1547.

Han skrev selv navnet *Marthinus Chrabbe* i bl.a. et brev fra 14. oktober 1538. Tegninger av Morten Krabbes segl er med i boken *Geistlige segl i Oslo bispedømme ca. 1200–1537*.

Referanser
----------

1. ↑   snl.no[Hentet fra Wikidata]
2. ↑  Morten Krabbe, *Store norske leksikon*
3. ↑  Sognsvannsgruvene
4. ↑  Hallvard Trætteberg: *Geistlige segl i Oslo bispedømme ca. 1200–1537*, s. 130, Universitetsforlaget, 1977

Litteratur
----------

* Kongsrud, Helge, *Det norske kanslerembetet*, Riksarkivaren, 2012

|  |  |
| --- | --- |
| Oppslagsverk/autoritetsdata | Store norske leksikon
 |